गुवाहाटी, 14 आगष्ट, 2022: सरासनस्रायै फोरोंगिरिफोरखौ गुन आरो गियान गोनां होननानै साननानै लानाय जायो ।  नाथाय थारैनो सासे फोरोंगिरिआ गावनो जुनार आखुनि जानानै फरायसाफोरनो गुन गोनां सोलोंथाइ होनो हागोन ना ?  आसामनि धेमाजि जिल्लायाव सोमजिदों मोनसे मुगैथाव जाथाय ।  सिशिबारगावनि भाबेलि मुंनि गामियाव गंसे सरकारि फरायसालिनि गाहाइ फोरोंगिरिआ सासे आइजोखौ जिनाहारि खालामदों ।  धर्मेश्वर सइकियाआ भाबेलि गुदि फरायसालिनि गाहाइ फोरोंगिरिमोन ।  सुलुं मोननाय बादिब्ला, हरनि समाव बियो खोमसिनि खाबु लानानै गावनि न’नि साखाथियावनो आइजोखौ इनायै जिनाहारि खालामदों ।  अदेबानि बे जाथाइखौ आइजोनि बिबाजैआ नुनानै राहा मोननो हस्रिखावनायाव नख’रनि साखाथिनि सुबुंफोरा जायगासिम सफैयो ।  बेनि उनाव लांसुनिया गाहाइ फोरोंगिरिखौ हमनानै पुलिस थानायाव हैयो ।  पुलिसआ बिनि सायाव (146/2022) इन्डियान पेनाल कडनि आन्डार सेक्सन 448 आरो 376 नि गेजेरजों सिलापतार पुलिस थानायाव केस थिसनो । 